**Kas var saņemt atbalstu?**

Ukrainas civiliedzīvotājiem, saņemot pašvaldības sociālā dienesta izziņu par krīzes situāciju, ir tiesības uz atbalstu Eiropas Atbalsta fonda vistrūcīgākajām personām (EAFVP) darbības programmas ietvaros.

**Ko var saņemt?**

Viena persona trīs mēnešos var saņemt:

* 2 pārtikas komplektus;
* 1 higiēnas un saimniecības preču komplektu;
* 2 papildu bērnu pārtikas komplektus, ja ģimenē ir mazi bērni vecumā no 7 līdz 24 mēnešiem;
* 1 papildu higiēnas preču komplektu, ja ģimenē ir mazi bērni vecumā līdz 2 gadiem.

Papildus tam ģimenes ar sākumskolas un pamatskolas vecuma bērniem var saņemt mācību piederumu komplektu.

EAFVP ietvaros darbojas zupas virtuves, kurās gatavās maltītes var saņemt bez izziņas (par nonākšanu krīzes situācijā) vai citu dokumentu uzrādīšanas.

**Kur var saņemt atbalstu?**

EAFVP atbalstu var saņemt vairāk nekā 470 vietās visā Latvijas teritorijā. Aktuālā informācija par atbalsta izdales vietām (tostarp zupas virtuvēm) un darba laikiem atrodama tīmekļvietnē **www.atbalstapakas.lv**